recursal/SuperWikiNEXT-32B huggingface dataset:
הרב **אברהם סתהון** (תצ"ה בערך – תקע"ו) היה ראב"ד וראש הרבנים בעיר חלב שבסוריה. נחשב לאבי משפחת סתהון בחלב.

ביוגרפיה
--------

נולד בסביבות שנת תצ"ה (1735) לרב שלמה סתהון.
בצעירותו למד אצל הרב יצחק ברכה מחבר הספר 'בירך יצחק', ממנו קיבל את דרך הפלפול בהלכה.

אחר נישואיו סירב להתפרנס מלימוד תורה (למרות מנהג החכמים שבאותו דור להסתמך על קבלת מלגות המיועדות לתלמידי חכמים), ועסק לפרנסתו יום אחד בשבוע, ובשאר הימים עסק בתורה. עם השנים הצליח בעסקיו והתעשר, ובשנת תקס"ב זנח את מסחרו והקדיש את כל עתותיו ללימוד תורה עד לפטירתו. על תקופתו האחרונה כתב נכדו הרב משה סתהון כי "י"ד שנה נטמן בבית הנאמן בית הבחירה, ויהי נקי בביתו ותורתו אמונתו ויבוא החדרה, מודעא רבה לאורייתא ורב לו במלחמתה של תורה...".

לצד גדלותו בתורה היה בקי גם בחכמות כלליות, ובפרט באסטרונומיה וחשבון. כמו כן נודע כמשורר פורה שכתב שירים ופזמונים רבים, אך רובם לא שרדו.

מונה לשמש כדיין בבית הדין של קהילת ארם צובא תחת הראב"ד רבי יצחק הררי, ולצד הדיינים האחרים רבי אליהו שמאע הלוי ורבי ישראל ששון. בשנת תקס"ט (בערך) כאשר עלה הרב הררי לארץ ישראל מונה תחתיו רבי אליהו שאמע, ועם הסתלקותו של האחרון בשנת תקע"ד מונה הרב סתהון לשמש כראב"ד ורבה הראשי של ארם צובא, עד לפטירתו.

נפטר בי"ד כסלו תקע"ו. נוסח מצבת קבורתו נוסח על פי הוראתו: "מצבת קבורת נבזה וחדל אישים, יודע מרת נפשו, איש צעיר ושמו אברהם בכה"ר שלמה סתהון. תנצב"ה". בניו הידועים לנו הם רבי יוסף ורבי עזרא.

אחריו שימש הרב אברהם ענתיבי כרבה הראשי של העיר. חתנו הוא רבי יצחק עטייה.

חיבוריו
-------

* **מלל לאברהם** – ספר דרשותיו המפורסם, ובו גם הספדים על פטירת חכמים שונים בני דורו, בהם: החיד"א (דרוש כג), רבי יום טוב אלגאזי (דרוש כד), רבי חיים עטייה ורבי חיים מודעי (דרוש ה) רבי יצחק הררי (דרוש ז), רבי רפאל שלמה לניאדו (1793) (דרוש יב), רבי יהודה קצין (דרוש יג), ועוד. נדפס בליוורנו בשנת תר"ח, ובמהדורה חדשה בירושלים תשמ"א על ידי מכון הכתב.
* **דלי בפסקיא** – שאלות ותשובות על חלק חושן משפט. חיבור זה היה מצוי בידי חכמי דורו שכינוהו בשם 'מי ימלל'. במשך השנים היה נחשב כאבוד, עד שנמצא והודפס על ידי מוזיאון למורשת יהדות סוריה (תשע"ו).
* **מלל לאברהם** – שאלות ותשובות בארבעת חלקי השולחן ערוך. הוצאת מכון אהבת שלום, תשע"ו. בספר נושא ונותן המחבר עם חכמי עירו, כמו רבי אליהו שאמע הלוי, רבי אפרים לניאדו, רבי משה סוויד, רבי אברהם ענתיבי, ועוד.

ראו גם
------

* סתהון (פירושונים) - לרבות רבנים נוספים ממשפחת סתהון.

לקריאה נוספת
------------

* שו"ת מלל לאברהם, הוצאת מכון אהבת שלום (ירושלים, תשע"ו), מבוא.
* שו"ת דלי בפסקיא חלק חושן משפט לרבי אברהם סתהון, הוצאת מוזיאון למורשת יהדות סוריה (תשע"ו), מבוא.

קישורים חיצוניים
----------------

* אברהם בן שלמה סתהון, דף שער בספרייה הלאומית

הערות שוליים
------------

1. ↑  בפטירת רבו הספידו רבי אברהם, ונדפס בחיבורו מלל לאברהם, פרשת לך לך דרוש ג'.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007504589605171
* LCCN: no2017125878
* WorldCat (עם LCCN): no2017-125878

 |
אקלים מונסוני טרופי **(Am)**
אזור **אקלים מונסון טרופי** הוא סוג של אקלים המוגדר על ידי הקלימטולוג הגרמני, ולדימיר קפן ב'שיטת קפן לסיווג אקלימים' כסוג של 'אקלים טרופי' והוא מסומן באות (Am). האקלים מונסון הוא הנדיר ביותר מבין סוגי האקלים הטרופי. באקלים זה יש ממוצע חודשי טמפרטורות מעל C°‏ 18 בכל חודשי השנה. אקלים מונסון טרופי הוא האקלים המפריד בין האקלים משווני טרופי (Af) לבין האקלים הסוואני הטרופי (Aw/As).

בניגוד לאקלים המשווני (Af), שהמשקעים יורדים בכל השנה, האקלים המונסוני (Am), לעומת זאת, מאופיין בעונות רטובות ויבשות, הנובעות משינוי עונתי ברוחות, כך שעיקר המשקעים יורדים בקיץ (אמצע יוני עד ספטמבר) בצורה גדולה, ובמקרים מסוימים יכול להגיע ל־1000 מ"מ לחודש. בנוסף הוא מתאפיין בחודש אחד שהוא היבש ביותר (בסוף החורף, ומתרחש כמעט תמיד בסביבות היום הקצר ביותר בשנה), עם פחות מ־60 מ"מ של משקעים, אך יותר מ־1⁄25 מכלל המשקעים השנתי. (שלא כמו באקלים סוואנה טרופי). בנוסף, אקלים מונסון טרופי נוטה לראות פחות שינויים קיצוניים בטמפרטורות במהלך השנה מאשר אקלים סוואנה טרופי.

גורמים
------

האקלים מושפע מרוחות מונסון שמשנות כיוון בהתאם לעונות השנה, מצב נוסף שבו נוצר אקלים מסוג זה הוא, כאשר רוחות מזרחיות גורמות למספיק ממטרים בזמן חודשי "החורף" על מנת למנוע מהאקלים להפוך לאקלים טרופי של עונה רטובה ועונה יבשה. זהו המקרה למשל בג'קרטה שבאינדונזיה וכן בנסאו, בירת איי הבהאמה.

תפוצה
-----

סערת מונסון טרופי מעל העיר בידהנגר שבהודו.
נוף מסן חואן, פוארטו ריקו.
אקלים מונסון טרופי מצויים בעיקר בדרום ומרכז אמריקה. עם זאת, הוא נמצא גם באזורים של דרום אסיה, דרום מזרח אסיה, אפריקה (בפרט במערב ובמרכז אפריקה), באיים הקאריביים, וצפון אמריקה.

ערים בולטות עם אקלים מונסון טרופי
---------------------------------

* אוסטרליהאוסטרליה קיירנס, אוסטרליה
* בנגלדשבנגלדש צ'יטגונג, בנגלדש
* גינאהגינאה קונאקרי, גינאה
* הודוהודו קוצ'י, קראלה, הודו
* אינדונזיהאינדונזיה מקאסאר, אינדונזיה
* האיים המלדיבייםהאיים המלדיביים מאלה, האיים המלדיביים
* ארצות הבריתארצות הברית מיאמי, ארצות הברית
* ברזילברזיל רסיפה, ברזיל
* פוארטו ריקופוארטו ריקו סן חואן, פוארטו ריקו
* הרפובליקה הדומיניקניתהרפובליקה הדומיניקנית סנטו דומינגו, הרפובליקה הדומיניקנית
* הפיליפיניםהפיליפינים ויגאן, הפיליפינים
* מיאנמרמיאנמר יאנגון, מיאנמר

קישורים חיצוניים
----------------

ויקישיתוף מדיה וקבצים בנושא **אקלים מונסון טרופי** בוויקישיתוף

| שיטת קפן לסיווג אקלימים |
| --- |
| קבוצה A - טרופי | אקלים משווני טרופי (*Af*), אקלים מונסון טרופי (*Am*), אקלים סוואנה טרופי (*Aw*, *As*) |
| קבוצה B - צחיח | אקלים צחיח (*BWh*, *BWk*), אקלים צחיח למחצה (*BSk*, *BSh*) |
| קבוצה C - ממוזג | אקלים ים-תיכוני *(Csa, Csb, Csc)*, אקלים סובטרופי גשום (*Cfa*, *Cwa*), אקלים ימי *(Cfb, Cwb, Cfc, Cwc)* |
| קבוצה D - יבשתי | אקלים יבשתי *(Dfa, Dwa, Dfb, Dwb, Dsa, Dsb)*, אקלים תת-ארקטי *(Dfc, Dwc, Dfd, Dwd, Dsc, Dsd)* |
| קבוצה E - קוטבי | טונדרה (*ET*), אקלים כיפת הקרח (*EF*), אקלים אלפיני (*ET, EF*) |
**מליסה איווי ראוש** (באנגלית: **Melissa Ivy Rauch**; נולדה ב-23 ביוני 1980) היא שחקנית וקומיקאית יהודיה-אמריקאית. נודעת בזכות גילומה של ברנדט, בת זוגו של הווארד וולוויץ מסדרת הטלוויזיה "המפץ הגדול".

ביוגרפיה
--------

ראוש נולדה בעיירה מרלבורו שבניו ג'רזי, למשפחה יהודית. יש לה תואר במשחק מקולג' מרימאונט במנהטן.

קריירה
------

בזמן שלמדה משחק ראוש עשתה מופעי סטנד-אפ באזור מנהטן. ראוש התפרסמה בניו יורק בזכות הופעתה בהצגת היחיד "The Miss Education of Jenna Bush", המתארת את דמותה של בת הנשיא לשעבר, ג'נה בוש. ההצגה זכתה לשבחים בביקורות ובהצגות שבה שיחקה ראוש נמכרו כל הכרטיסים.

ב-2009 ראוש שיחקה בתפקיד אורח את דמותה של ד"ר ברנדט רוסטנקובסקי, אשתו של הווארד וולוויץ (סיימון הלברג) בסדרת הטלוויזיה של ה-CBS המפץ הגדול. מתחילת 2010, במהלך העונה הרביעית של התוכנית, היא קודמה לתפקיד קבוע בסדרה.

ראוש השתתפה בתוכנית הטלוויזיה "Best Week Ever" בערוץ VH1.

ראוש הופיעה בסדרה "דם אמיתי" ב-2010 כסאמר, ובסדרה "המשרד". בנוסף, ראוש הופיעה במהדורה האמריקאית המחודשת של סדרת הטלוויזיה האוסטרלית "קאת & קים". היא הופיעה גם בסדרת הטלוויזיה "Dirty Sexy Money", ובסרטי הקולנוע "אחי, אני אוהב אותך" ו"עידן הקרח: מסלול התנגשות". בשנת 2015 שיחקה בתפקיד ראשי בדרמה הקומית "מדליית ארד", בתפקיד הופ-אן גרגורי, מתעמלת אמנותית בעבר שזכתה במדליית ארד ולאחר 10 שנים שבה למקצוע על פי בקשה אחרונה של המאמנת שלה. 

בשנת 2019 שיחקה בקומדיה הרומנטית "פשוט רגיש מדי", לצדה של מורנה בקארין, וגילמה את שירה בסדרה הקומית "נפילות חדות" של רשת Showtime.

בשנת 2023 החלה לגלם את הדמות הראשית של אבי סטון בסיטקום "בית דין לילי" ברשת NBC; המהווה חידוש לסדרת הטלוויזיה באותו שם ששודרה ברשת בשנים 1984–1992.

חיים אישיים
-----------

נשואה למחבר הספרים וינסטון ראוש, ששינה את שם משפחתו "בייגל" לזה שלה כשנישאו.

קישורים חיצוניים
----------------

ויקישיתוף מדיה וקבצים בנושא **מליסה ראוש** בוויקישיתוף
* מליסה ראוש, ברשת החברתית פייסבוק
* מליסה ראוש, ברשת החברתית אקס (טוויטר)
* מליסה ראוש, ברשת החברתית אינסטגרם
* מליסה ראוש, במסד הנתונים הקולנועיים IMDb (באנגלית)
* מליסה ראוש, באתר AllMovie (באנגלית)
* מליסה ראוש, באתר Rotten Tomatoes (באנגלית)
* מליסה ראוש, במסד הנתונים הקולנועיים KinoPoisk (ברוסית)

הערות שוליים
------------

1. ↑  Jarett Wieselman,‏ A 'Big Bang Theory' Wedding?, באתר ET,‏ 22 בספטמבר 2011

| המפץ הגדול |
| --- |
| דמויות | שלדון קופר • לאונרד הופסטטר • ראג'ש קוטרפאלי • הווארד וולוויץ • פני • המפץ הגדול - דמויות |
| שחקנים | ג'ים פרסונס • ג'וני גאלקי • קונאל נייאר • סיימון הלברג • קיילי קווקו • מים ביאליק • מליסה ראוש |
| ערכים נוספים | צ'יזקייק פקטורי • המכון הטכנולוגי של קליפורניה • שלדון הצעיר |
| פרקים | פיילוט |

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 15004521
* BNE: XX5657716
* GND: 1114848794
* ISNI: 0000 0003 9935 1355
* LCCN: no2012159421
* NTA: 411237942
* VIAF: 292850780
* WorldCat: lccn-no2012159421

 |
**דרך ואצי** או **ואצי אוט** (בהונגרית: Váci út) היא השדרה עמוסת התנועה של בודפשט, המתחילה מהשדרה הגדולה (כיכר ניוגטי) ועוברת צפונה במקביל לדנובה, באורך של 12 ק"מ בערך, עד לגבול העיר בודפשט. (היא נמשכת דרך דונהקסי (Dunakeszi) על כביש ראשי 2 המוביל לעיר ואץ (שנתנה את השם לדרך).

מיקום
-----

בקטע קצר (כ-650 מטר) הדרך מהווה את קו הגבול של רובע 6 ורובכ 13, ולאחר מכן עוברת ברובע 13 ולאחר מגן ברובע 4. תחילה בשישה, ולאחר מכן בארבעה נתיבים. הקטע הצפוני של קו המטרו M3 עובר ברובו מתחת ל-דרך ואצי. יש לאורכה שבע תחנות מטרו מכיכר ניוגטי ועד לשער אויפשט (כיום רובע 4). באחרון חוצה אותה קו הרכבת לאסטרגום שחוצה את גשר הרכבת המחבר (הצפוני).

היסטוריה
--------

דרך ואצי, כביש היציאה העתיק של בודפשט (לשעבר: העיר פשט), המשיך מעבר לגבולות העיר בכיוון בערך צפון-דרום לכיוון ואץ. במהלך המאה ה-19 חברות תעשייתיות חשובות התיישבו לאורך הדרך בקטע של רובע 13. מפעל המכונות Láng, מפעל הברגים, מפעל הפלדה ההונגרי Rt. תעשיית הקנבס, היוטה והטקסטיל, מפעל הסוללות, מפעל המספנה והמנוף ההונגרי. טונגסרם ועוד. לפני מסירת גשר מגיירי בשנת 2008, הורחב הכביש בין דרך פוטי (Fóti út) לנחל סילאש (Szilas) לשני נתיבים לכל כיוון.

מבני ציבור לאורך ודרך אצי
-------------------------

* תחנת הרכבת ניוגאטי
* קניון וסט אנד
* אולם השוק המקורה להל
* מפעלי מים מטרופוליטן
* כנסיית מרגיט הקדושה
* מנהל המס האזורי המרכזי של הונגריה
* תיאטרון יוז'ף אטילה
* מטה המשטרה הארצי, של מחוז פשט ושל בודפשט
* אוצר המדינה של הונגריה
* מפעלי חשמל בבודפשט ( המטה )
* המועצה לתשלום פנסיה וקופת חולים לאומית
* כנסיית הקהילה של מרטין הקדוש
* כנסיית הסיינטולוגיה בודפשט
* מכון החיטוי של בודפשט
* קניון דונה פלאזה
* בית החולים לילדים ברחוב מדאראס (Madarász)
* תחנת Volánbusz, תחנת הרכבת אויפשט

בנוסף לאלה, ישנם בנקים רבים, חברות ביטוח ובנייני משרדים נוספים לאורך הכביש.

הערות שוליים
------------

לקריאה נוספת
------------

* Budapest lexikon I–II. Főszerk. Berza László. 2. bőv. kiad. Budapest: Akadémiai. 1993. ISBN 963-05-6409-2 (לקסיקון בודפשט)

1. ↑  "Útvonalterv: Nyugati tér → Váci út / Székesdűlő sor". *Google Térkép*. נבדק ב-2020-02-22.
|  |
| --- |
| **יש להשלים ערך זה**: בערך זה חסר תוכן מהותי. ייתכן שתמצאו פירוט בדף השיחה. |
| הנכם מוזמנים להשלים את החלקים החסרים ולהסיר הודעה זו. שקלו ליצור כותרות לפרקים הדורשים השלמה, ולהעביר את התבנית אליהם. |

פירוש נוסף ערך זה עוסק באי באינדונזיה. אם התכוונתם למשמעות אחרת, ראו ג'אווה (פירושונים).

**ג'אווה** (בשפת הג'אווה: **ꦗꦮ**; באינדונזית: **Jawa**), או **יאווה**, הוא אי באינדונזיה. זהו האי המאוכלס ביותר בעולם, ומהאזורים הצפופים ביותר על פני כדור הארץ. שטחו של האי 132,187 קמ"ר, ובשנת 2020 חיו בו כ-151 מיליון בני אדם. נתונים אלו משקפים צפיפות של כ-1,120 איש לקמ"ר. האי ג'אווה הוא האי ה-13 בשטחו בעולם והרביעי בשטחו בארכיפלג המלאי.

גאוגרפיה
--------

בצפון-מערב האי נמצאת בירת אינדונזיה, ג'קרטה.

באי קיימים הרי געש, בחלקם פעילים, כמו הר קלוד, הר מראפי, הר ראונג והר ברומו

טבע
---

הפאונה באי כוללת מיני בעלי חיים טרופיים, חלקם נדירים ואנדמיים, כגון: הבנטנג, חזיר ורוקוזי, איילון ג'אווני, אייל טימור, מונטיאק מצוי, קופים כמו גיבונים, לוטונג ג'אווה ולוריס איטי מקומי וכן עופות כמו הטווס הירוק, ארגוס גדול, קלאו קרנפי ועופות דורסים כמו עיט נצי של ג'אווה. מפורסם בין החיות הנדירות הוא קרנף ג'אווה שכמעט נכחד העולם וכיום מצויים ממנו בטבע פחות מ-50 פרטים.
בעבר היה נפוץ גם טיגריס ג'אווה, אך הוא נכחד מהעולם.

היסטוריה
--------

בשנת 1892 נמצאו באי שרידים של "אדם ג'אווה" מלפני 1.7 מיליוני שנים. באתר גונונג פדאנג נמצאו שרידים של פעילות אנושית מלפני כ-9500 שנים. לפי עדויות עתיקות מסין, כבר במאה הראשונה לפני הספירה באי הייתה קיימת ממלכה.

סוחרים הודים הגיעו לאי במאה הרביעית לספירה. הסוחרים הביאו איתם לאי את ההינדואיזם ואת שיטת הקאסטות. במשך כ-1,000 שנים היו רוב תושבי האי הינדים. כאשר הגיע האסלאם לאזור, במאה ה-16, החליטה הקאסטה השלטת לברוח אל האי באלי ולהתיישב בו. התושבים שנשארו בג'אווה קיבלו עליהם את דת האסלאם.

מהתקופה ההינדית נשארו באי העיר יוגיאקרטה שהייתה הבירה הקדומה של האי ומרכז תרבותי חשוב. ניתן לראות שרידים לתרבות ההינדית ברחבי העיר בדמות הצגות התיאטרון, המוזיקה המקומית (כלי הקשה, חלילי חזרן וכלי מיתר הנקראים "גמלאן"), ושרידים ארכאולוגיים עתיקים כמו הבורובודור, שהוא מעין אוסף של מקדשים וסטופות המוקפים באזור מיוער.

בסוף מאי 2006 פקדה את האי רעידת אדמה בעוצמה 6.2 בסולם ריכטר. הרעידה גרמה למותם של יותר מ-5,000 בני אדם. ב-17 ביולי 2006 הכה בחופיו הדרומיים של האי צונאמי בגובה של כ-2 מטרים, בעקבות רעידת אדמה של 7.5 בסולם ריכטר, שהתרחשה בלב ים. באסון נהרגו בין 700 ל-1,000 בני אדם וכ-45,000 בני אדם איבדו את בתיהם.

גלריה של בעלי חיים מהאי
-----------------------

* אייל טימוראייל טימור
* קרנף ג'אווהקרנף ג'אווה
* עיט נצי של ג'אווהעיט נצי של ג'אווה

ראו גם
------

* דרך הדואר הגדולה
* ג'אווניסים

קישורים חיצוניים
----------------

ויקישיתוף מדיה וקבצים בנושא **ג'אווה** בוויקישיתוף
* ג'אווה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531509505171
* GND: 4028527-3
* LCCN: sh85069786
* MusicBrainz: 02dbc7d6-ffb8-423d-8daf-cc83cd501a86
* NDL: 00628626
* NKC: ge134254
* SUDOC: 027262170
* VIAF: 152057336
* WorldCat: viaf-236789368

 |
**חיל האוויר הקטרי** הוא הזרוע האווירית של הכוחות המזוינים של קטר. החיל נוסד בשנת 1974, שלוש שנים לאחר שקטר זכתה לעצמאות מבריטניה בשנת 1971. בשנת 2006 שירתו בחיל כ-2,100 חיילים. שדות התעופה באל עודייד ובדוחה משמשים כבסיסים העיקריים של החיל.

היסטוריה
--------

בתחילת דרכו, החיל הצטייד במטוסי הוקר הנטר לשעבר מחיל האוויר המלכותי, ובשנת 1979 רכש שישה מטוסי אלפא ג'ט. בין השנים 1980-1984 14 מטוסי מיראז' F1 נוספו לכוחות החיל. בשנת 1991 מטוס אחד של החיל נתרם על מנת לסייע ללחימה בעיראק במהלך מלחמת המפרץ. לאחר סיום העימות, הממשלה ביקשה לחזק את כוח ההגנה האווירי שברשותו, וכך הוקם בסיס נוסף לחיל באל עודייד. בשנות התשעים נרכשו מטוסי אלפא ג'ט נוספים שיכולים לשמש גם כמטוסי תקיפה, וטייסת של מטוסי מיראז' F-1 מצרפת. 

החיל מצויד גם ב-18 מסוקי אוגוסטה AW139. מסוקים אלה משמשים כמסוקי תובלה, חילוץ והצלה, סיור וכמסוקי משטרה. שלושה מסוקים נוספים הוזמנו במרץ 2011 לצורך פינוי רפואי. בשנת 2010 שירתו בחיל האוויר הקטרי כ-2,100 חיילים ובבסיסיו נכללו מטוסי מיראז' 2000, מסוקי איירוספסיאל גאזל ומטוס תובלה כבד מדגם בואינג C-17 גלובמאסטר III. החיל נעזר בטייסים בריטים לצורך אימונים והדרכות. בינואר 2011 החיל בחן את המטוסים יורופייטר טייפון, F-35 לייטנינג II,F/A-18 סופר הורנט, F-15 איגל ודאסו ראפאל בתור יורשים למטוסי המיראז' 2000. במאי 2015, החיל החליט לרכוש 24 מטוסי ראפאל בעלות של כ-7 מיליארד דולר. 

ביוני 2015, נמסר בכלי התקשורת שהחיל יצטייד ב-4 מטוסי תובלה נוספים מדגם C-17, בנוסף לארבעת המטוסים הקיימים שנמסרו לחיל בשנים 2009 ו-2012.

כוח ההגנה האווירית
------------------

במסגרת הפקת לקחים ממלחמת המפרץ, החליטה קטר לשים דגש מיוחד על פיתוח מערך ההגנה האווירית שלה. לצורך כך בוחנת קטר רכישת סוללות פטריוט והביעה התעניינות גם במערכת SA-10. כיום, מפעילה קטר כמה סוללות הוק משופרות ומשגרי רולנד-2, חלקם מוצבים להגנה סטאטית ואחרים משמשים כטק"א נייד. הקטרים מפעילים גם טילי כתף מסוג סטינגר שנרכשו בשנות ה-80.

מטוסים ומסוקים
--------------

מיראז' 2000 של חיל האוויר הקטרי

| שם כלי הטיס | ארץ מוצא | סוג | בשירות |
| --- | --- | --- | --- |
| מטוסי קרב |
| אלפא ג'ט | גרמניה, צרפת | מטוס קרב קל | 6 |
| מיראז' 2000 | צרפת | רב משימתי | 9 |
| ראפאל | צרפת | רב משימתי | 24 מטוסים הוזמנו |
| מטוסי תובלה |
| בואינג C-17 גלובמאסטר III | ארצות הברית | מטוס תובלה | 4 |
| לוקהיד מרטין C-130J סופר הרקולס | ארצות הברית | מטוס תובלה | 4 |
| מסוקים |
| AW139 | איטליה | רב-משימתי | 18 |
| איירוספסיאל גאזל | צרפת | מסוק סיור | 14 |
| Sea king | הממלכה המאוחדת | רב-משימתי | 11 |
| NH-90 | האיחוד האירופי | תובלה, רב-משימתי | 22 מסוקים הוזמנו |
| AH-64 אפאצ'י | ארצות הברית | מסוק קרב | 24 מסוקים הוזמנו |
| מטוסי אימון |
| מיראז' 2000 | צרפת | מטוס אימון משני | 4 |
| PC-21 | שווייץ | מטוס אימון ראשי | 22 מטוסים הוזמנו |

קישורים חיצוניים
----------------

ויקישיתוף מדיה וקבצים בנושא **חיל האוויר הקטרי** בוויקישיתוף

הערות שוליים
------------

1. ↑  רויטרס, ארה"ב משדרגת את מרכז הפיקוד במזרח התיכון, באתר ynet, 17 באוגוסט 2017
2. ↑  Asmahan Qarjouli, Qatar second top military spender in Gulf region, חדשות דוחה (אנ'), ‏26 באפריל 2023
**מאלום פרפורנס** (באנגלית: **Malum perforans**) הוא כיב ממושך, כרוני ברגל בדרך כלל ללא כאבים, החודר לעומק או דרך העור, על פי רוב על כף הרגל (במקרה זה ניתן לכנותו **malum perforans pedis**). הוא מצוי בדרך כלל בחולי סוכרת עם נוירופתיה. למרות שהוא יגיב לעיתים קרובות לאמצעים שמרניים, ההישנות שלו היא תכופה ומביאה איתה סיכון של הפצת זיהום והרס רציני של רקמות. לרוב מדובר בסיבוך בסוכרת ובמצבים אחרים המשפיעים על העצבים.

תיאור
-----

 חולת סוכרת בת 47 עם נוירופתיה היקפית עמוקה פיתחה שלפוחית על הצד השטוח של העקב הימני שלה, שהפכה ל"סרבני" לטיפול שמרני.
לכיבים אלו יש קצוות מחוררים וחלקים, הם דומים לכיב של גידול רך (מסטיקי, גומא). באזור שמסביב עלול להיות אובדן תחושה.

הגורמים
-------

מצב זה נובע מהתפרצות של אזורים החשופים לחיכוך יום-יומי של בולטות גרמיות. איבוד העצבוב (דנרבציה) עשוי להיות תוצאה של כל אחת מהמחלות הבאות:

* פגיעות בחוט השדרה
* צרעת
* פגיעה בעצב היקפי
* נוירופתיה סוכרתית
* טאבס דורסליס (Tabes dorsalis)
* מיאליטיס רוחבי
* ספינה ביפידה
* סירינגומיאליה (Syringomyelia)

פתופיזיולוגיה
-------------

תחושות לחץ וכאב תקינות חיוניות להגנה על כף הרגל מפני לחצים מוגזמים וממושכים על בולטות גרמיות. ברגל לא רגישה, כמו בנוירופתיה סוכרתית, רקמות רכות חשופות ללחצים מוגזמים ללא ידיעת הפרט. במילים אחרות, על ידי נזק עצבי בכפות הרגליים, המטופלים לא מקבלים משוב על השפעת כפות הרגליים בהליכה. כיבים אלה מתחילים עם תחושת כאבים. מוגלה יוצאת ונוצר חור שמתחתיו הנגע הולך ומעמיק. זה מוביל לכיבים נטולי כאב במקומות שונים ברגל. בחולים שאינם אמבולטוריים, כיבים אלו נמצאים בישבן ובחלק האחורי של העקב.

אבחון
-----

האיבחון הוא קליני. התחושה נבדקת באמצעות מונופילמנט (מונופילמנטים הם חוטים בודדים העשויים מפולימר מותך שחולצו דרך תבנית) מדורג.

טיפול
-----

תחילה מטופל הגורם הבסיסי לנוירופתיה. חלקים נמקיים (נקרוזה) מהפצע מוסרים והפצע נשמר לח בכל הזדמנות. כיבים נגועים מטופלים באנטיביוטיקה. גם השתלת עור היא אפשרות טיפולית. הוכח שאולטרסאונד עשוי להגביר את הקליטה של השתל באתרי כיב.

ראו גם
------

* רשימת מצבי עור

הערות שוליים
------------

1. ↑  Siebel, R; Baumgartner, R; Greitemann, B; Junker, Th. (6 בדצמבר 2012). "The Treatment of Malum Perforans Pedis". In Altmeyer, Peter; Hoffmann, Klaus; el Gammal, Stephan; et al. (eds.). *Wound Healing and Skin Physiology*. Springer Science & Business Media. p. 423. ISBN 978-3-642-77882-7. `{{cite book}}`:  (עזרה)
2. ↑  Modified from Behrman RE, editor: Nelson textbook of pediatrics, ed 20, Philadelphia, 2016, WB Saunders, p. 4480.
3. ↑  Degowin, Richard L.; Leblond, Richard F.; Brown, Donald D. (2004). *DeGowin's Diagnostic Examination 8th ed*. pp. 157. ISBN 9780071409230.
4. ↑  Hill, C. R.; Bamber, J. C.; Ter Haar, G. R. (2004). *Physical principles of medical ultrasonics*. p. 421. ISBN 9780471970026.

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**מילאן ז. מילובנוביץ'** (בסרבית: **Милан Ж. Миловановић**‏; 15 במאי 1874 – 13 בספטמבר 1942) היה גנרל יוגוסלבי אשר שימש כראש המטה הכללי היוגוסלבי בין השנים 1922-1924, ושוב בין 1929–1934. כמו כן כיהן כשר הצבא והצי לת'ופה קצרה במהלך 1934.

ביוגרפיה
--------

מילובנוביץ' נולד בשטונייה ב-15 במאי 1874. ב-1891 הוא התגייס לצבא נסיכות סרביה, ולמד באקדמיה הצבאית הסרבית. בין 1910-1912 הוא שימש כראש מחלקת המודיעין של הצבא הסרבי. במקביל, היה חבר בארגון הטרור "היד השחורה". כמו כן שימש כפרופסור לטקטיקה באקדמיה הצבאית הסרבית. לחם במלחמות הבלקן ובמלחמת העולם הראשונה. בין 1917–1918 שימש כנציג הצבא הסרבי בחזית המערבית. לאחר סיום המלחמה מונה למפקד דיווזיית ורבסקה. במרץ 1921 מונה לסגן ראש המטה הכללי היוגוסלבי. ב-4 בנובמבר 1922 מונה לראש המטה הכללי. הוא כיהן בתפקיד עד 30 ביולי 1924, אז מונה למפקד המחוז הצבאי ה-3. ב-11 באפריל 1929 מונה בשנית לראש המטה הכללי, עד 18 באפריל 1934, אז מונה לשר הצבא והצי. הוא הודח מהתפקיד בהמשך אותה שנה, לאחר רציחתו של אלכסנדר הראשון, מלך יוגוסלביה. ב-1935 הוא מונה לחבר במועצה הצבאית העליונה, וכיהן בתפקיד עד 1940.

קישורים חיצוניים
----------------

* ביוגרפיה של מילאן מילובנוביץ'
קנקארטה שהונפקה על ידי השלטונות הגרמניים לאזרח פולני של הגנרלגוברנמן
**קנקארטה** (בגרמנית: **Kennkarte**) הוא מסמך הזהות הבסיסי, שבו נעשה שימוש בשטחים רבים שנכבשו על ידי גרמניה הנאצית, בתקופת הרייך השלישי. מסמכים אלה נוצרו לראשונה ביולי 1938. הם הוענקו בדרך כלל מגורם משטרתי, ונשאו חותמות של משרדי הממשלה המנפיקים. כל אזרח גרמני בן 18 ומעלה ואזרחים מעטים יהודייים (זכר ונקבה) קיבלו תעודה זו, והצטוו להציגה כשעמד בפני גורמים רשמיים.

המדינות הכבושות
---------------

לאחר פרוץ מלחמת העולם השנייה החלה גרמניה הנאצית בהוצאת *קנקארטן* של מדינות שכבשה, למשל פולין (הממשל הכללי). תעודות אלה הונפקו לתושבים בני 15 ומעלה בשנים 1941–1943, אך לעיתים קרובות זויפו על ידי תנועת ההתנגדות הפולנית .
בשבועות הראשונים לכיבוש הגרמני של פולין, היו בשימוש תעודות מלפני המלחמה שהונפקו על ידי הרפובליקה הפולנית השנייה. ב-26 באוקטובר 1939, בעקבות צו של הנס פרנק, הוכרזה חובת הנשיאה של קנקארטן. בשל סיבוכים משפטיים, לא הונפקו המסמכים הראשונים עד יוני 1941. השלטונות הגרמניים המשיכו להנפיקם עד 1943. קנקארטה הייתה מסמך קרטון דק, כ-30 על 14 ס"מ. מקופל וטקסט משני צדדיו. בסך הכל נוצר מסמך בן שישה עמודים, כל דף בו בגודל 10 על 14 ס"מ. צבעה של הקנקארטה התבסס על מוצא אתני: לפולנים חולקה קנקארטה אפורה. יהודים וצוענים: צהוב; רוסים, אוקראינים, בלארוסים וגאורגים: כחול. במסמכים סומן מוצאם האתני של הנושאים על פי האות הראשונה של המילה הגרמנית עבור האתניות (Juden - יהודי; Weissrussen - בלארוסי; Zigeuner - צועני וכו')  – J עבור יהודים, U עבור האוקראינים, R עבור הרוסים, W עבור בלארוסית, K עבור גאורגים, Z עבור הצוענים וכו'.

כדי לקבל קנקארטה נדרש המבקש למלא בקשה, ולספק מסמכים כגון תעודת לידה, תעודת זהות פולנית מלפני המלחמה ותעודת נישואין (במקרים מסוימים). אזרחים פולנים ממוצא אתני מתאים (למשל גרמנים אתניים עם אזרחות פולנית מלפני המלחמה) נאלצו להצהיר שהם שייכים לגזע הארי. עם קבלת הכרטיס, היה על המועמד לתת טביעות אצבע. לעיתים היו עובדי מדינה דוברי-פולנית מעורבים בתהליך הנפקת התעודות, וכך התאפשר זיוף התעודות לעיתים קרובות. כך התאפשר לחברי "ארמייה קריובה" וליהודי פולין לקבל זהות מזויפת. עוד פעלו בפולין הכבושה בתי דפוס בלתי חוקיים שהפיקו קנקארטן. הכרטיסים היו זמינים בשוק השחור. על פי הגסטפו, בשנת 1943 היו בוורשה עד 150,000 כרטיסים מזויפים. הצבא העריך כי בסוף 1942, כ-10% מתושבי הגנרלגוברנמן נעזרו בקנקארטן מזויפים.

קישורים חיצוניים
----------------

ויקישיתוף מדיה וקבצים בנושא **קנקארטה** בוויקישיתוף
* היסטוריה של קנקרארטן בשטעטל הווירטואלי
* מסמכים אריים
הרב **סלמאן אליהו** (ה'תרל"ב, 1872 – ב' בתשרי ה'תש"א, 4 באוקטובר 1940) היה מקובל יהודי עיראקי, מתלמידי ה"בן איש חי". עלה לירושלים ולמד קבלה מהרב חיים שאול דוויק הכהן. מחבר הספר "כרם שלמה" על "עץ חיים" של רבי חיים ויטאל. אביו של הרב מרדכי אליהו.

קורות חיים
----------

נולד בבגדאד שבעיראק למשפחה יהודית אמידה וקיבל חינוך תורני מצומצם. מסופר כי בשל כשרונותיו ייעדה אותו משפחתו ללמוד באוניברסיטת אוקספורד, והוא כבר התקבל לשם, אולם עוד קודם שנסע נכנס פעם במקרה לבית המדרש בית זילכה והחליט שהוא מעדיף ללמוד תורה, בניגוד לרצון משפחתו.

לאחר שלחץ משפחתו גבר, יעץ לו רבי יוסף חיים לעלות ארצה. ואכן, כמה שנים לאחר פטירת הבן איש חי, עלה ארצה, בחנוכה של שנת תרע"ח (1919). כאשר עלה ארצה התמנה לזמן קצר למזכירו היהודי של הנציב העליון סר הרברט סמואל, וזאת בשל העובדה ששלט היטב באנגלית.

בירושלים למד בישיבת המקובלים ישיבת רחובות הנהר שבשכונת הבוכרים. הרב סלמאן אליהו נמנה עם בחירי תלמידיו של ראש הישיבה רבי חיים שאול הכהן דוויק, וזה העיד עליו לפני מותו שהסמכות הגבוהה בהוראת תורת הנסתר בישיבה מעתה ואילך, תהיה בידיו. הרב כתב את הספר בן שישה הכרכים **כרם שלמה** - המפרש את ה**עץ חיים** של הרב חיים ויטאל.

רבי יעקב חיים סופר למד עם רבי סלמאן בישיבת המקובלים רחובות הנהר, תחת הנהגתו של רבי חיים שאול הכהן דוויק, ולאחר פטירתו החליפו בהנהגת הישיבה. בין תלמידיו היה רבי יצחק כדורי.

נישא למזל, אחותו של רבי יהודה צדקה. הוא אביהם של ד״ר אפרים בן אליהו, הראשון לציון והרב הראשי לישראל הרב מרדכי אליהו, הרב שמעון בן אליהו והרב נעים בן אליהו, רב שכונת הבוכרים וראש ישיבה בירושלים.

הרב סלמאן אליהו בצעירותו

אילן יוחסין
-----------

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | הרב סלמאן אליהו |   | מזל |   |  |  |  |
|   |   |
|  |   |   |   |   |   |   |   |   |   |   |   |   |  |  |  |  |   |   |
|   |   |   |   |   |   |   |   |   |   |   |
| הרב שמעון בן אליהו |  | הרב נעים בן אליהו |  | הרב מרדכי אליהו |   | הרבנית צביה אליהו |
|   |   |
|  |  |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |
|  | שלמה בן אליהו |  | הרב שמואל אליהו |  | הרב יוסף אליהו |  | מירב עמור |   |
|

לקריאה נוספת
------------

* **מבוא לספרו כרם שלמה על עץ חיים**, ירושלים: חברת אהבת שלום, תשס"ו, באתר אוצר החכמה

* משה ש. שבת, **ישיבות בגדאד - התהוותן והשפעתן לדורות**, כרך א (ירושלים, אלול תשע"ו), עמ' 237–240.

* אברהם סופר אליעזר, תולדות חייו עם צילומי כת"י ופרטים חדישים, **תולדות חכמי ירושלים** - השני בסדרה, ירושלים ה'תש"ע נובמבר 2010.

קישורים חיצוניים
----------------

* סלמאן בן יוסף אליהו (1879-1940), דף שער בספרייה הלאומית

הערות שוליים
------------

1. ↑  המבוא מועתק גם אצל: שמעון ואנונו, **ארזי הלבנון**: אנציקלופדיה לגאוני וחכמי יהדות ספרד והמזרח, ירושלים: הוצאת המחבר, תשס"ו, ג, עמ' 1774–1779.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309675305171
* ISNI: 0000 0003 7787 7786
* LCCN: n80077405
* VIAF: 254987486
* WorldCat: lccn-n80077405

 |
**נחמה בן-אליהו** (4 בינואר 1935; ניו יורק – 23 במרץ 2014; ירושלים) הייתה דוקטור לזואולוגיה, חוקרת של תולעים רב זיפיות ויקירת ירושלים.

ביוגרפיה
--------

נולדה ב-1935 בניו יורק. בצעירותה הייתה חברה בתנועת השומר הצעיר. היא עשתה תואר ראשון ושני בזואולוגיה באוניברסיטת אינדיאנה. היא השלימה תואר שני נוסף בהוראת המדעים.

בעקבות הרצאה של דוד בן-גוריון החליטה לעלות לישראל. היא עלתה לישראל ב-22 ביוני 1962 יחד עם בנה והתיישבה בחיפה. בישראל נישאה מחדש ואימצה את שני בניו של בעלה מהנישואים הקודמים. היא עבדה בעסק משפחתי של ייצור ושיווק ציוד מדעי.

ב-1967 החלה לעבוד כזואולוגית בתחנה לחקר הדיג הימי בחיפה. ב-1971 עברה להתגורר בבאר שבע, שם עבדה כעוזרת הוראה במקביל לעבודת הדוקטורט. עבודת הדוקטורט עסקה בחקר המגוון של קפריטופאונה של רב-זיפיות (Polychaete) ונעשתה תחת הנחיה משותפת של פרנסיס דב פור ואוריאל ספריאל מהאוניברסיטה העברית בירושלים. ב-1975 עברה לירושלים לצורך סיום עבודת הדוקטורט. היא נשארה בירושלים אחרי סיום הדוקטורט, והצטרפה לסגל המִנהלי של המחלקה לזואולוגיה באוניברסיטה העברית. בהמשך התמנתה לאוצרת ולמנהלת של אוסף חסרי החוליות המימיים באוספים הביולוגיים הלאומיים. היא הייתה אחת העורכות של כתב העת של אוספי הטבע הלאומיים, האסיאנה.

היא נטלה חלק במאמץ לאיתור הצוללת אח"י דקר.[דרוש מקור]

בן-אליהו למדה ערבית ויזמה שיתוף פעולה עם מורות לביולוגיה בבית ספר תיכון ערבי לבנות במזרח ירושלים. היא הייתה פעילה ב"שלום עכשיו" ובארגונים לזכויות האזרח. בין היתר השתתפה בעבודת השדולה של התאחדות עולי אמריקה וקנדה בישראל למען החוק למניעת עישון. בן-אליהו השתתפה בהפגנות ובחלוקת פליירים והייתה פעילה ברצ ובהמשך במר"צ. במהלך אינתיפאדת אל אקצא שכלה את אחת מנכדותיה בפיגוע בקו 14א ב-2003.

היא הייתה נציגת עיריית ירושלים במועצת המנהלים של גן החיות התנ"כי. ב-2008 הוענק לה אות יקיר ירושלים על פעילותה החינוכית, על תרומתה לקידום השלום והאחווה בין תושבי העיר ועל פעילות ציבורית ענפה לקידום גן החיות התנכ"י.

לאחר צאתה לגמלאות המשיכה לעבוד באוניברסיטה העברית, לכתוב מאמרים ולהשתתף בכנסים מדעיים. לאחר מאבק של כמה שנים במחלת הסרטן, נפטרה ב-23 במרץ 2014.

קישורים חיצוניים
----------------

* יקירי ירושלים לשנת תשס"ח, עיריית ירושלים

* Ariel D. Chipman, Harry ten Hove, M. Nechama Ben-Eliahu, 4 January 1935 – 23 March 2014. Obituary and some personal reminiscences (באנגלית)

הערות שוליים
------------

1. 1 2 3 4  Chipman & ten Hove
2. 1 2  יקירי ירושלים
3. ↑  Francis Dov Por, Tamar Ben Eliahu z"L, 19 anos (ב־Brazilian Portuguese)
4. ↑  MELANIE LIDMAN, Peace Now: Building will ‘ruin Israel’, The Jerusalem Post, ‏1 באוגוסט 2010 (באנגלית)
5. ↑  דר' נחמה בן אליהו ז"ל Dr. Nechama Ben-Eliahu
**רפאל מאצ'יי קורזאווה** (ב[[]]: ‏ⓘ‏?‏ נולד ב-29 בינואר 1993, בוויירושוב שבפולין) הוא כדורגלן פולני המשחק בנבחרת פולין. הוא משחק בפוגון שצ'צ'ין בליגת העל הפולנית.

קריירה
------

קורזאווה החל את הקריירה שלו במועדוני הנוער של סוקול סוויבה, מארצ'ינקי קמפנו וגורניק זאבז'ה אשר בפולין.

ב-1 ביולי 2011, העפיל לקבוצת הבוגרים של גורניק זאבז'ה. ב-4 באוגוסט 2012, הושאל קורזאווה לקבוצת ŻKS רו ריבניק, ששיחקה באותה התקופה בליגה השלישית בפולין. קורזאווה עורר התפעלות בקרב מאמנו שהחליט לנסות לשלבו בהרכב הפותח של הקבוצה, וב-8 בספטמבר 2012 הופיע לראשונה בהרכב הפותח של הקבוצה נגד טור טורק. ב-13 באוקטובר 2012, הבקיע קורזאווה את שערו הראשון במדי קבוצתו נגד רוזוואח קטוביץ. באותה העונה הקבוצה סיימה במקום הראשון בטבלת הליגה ועלתה לליגת המשנה בפולין, לעומת זאת במהלך העונה, הבקיע קורזאווה שלושה שערים ובישל 11 שערים. לרוע מזלו הוא הושאל בשנית לקבוצת ŻKS רו ריבניק למשך חצי שנה. ב-13 ביולי 2013, כבש קורזאווה את שערו הראשון במסגרת הגביע הפולני נגד אודרה אופולה. בשל חילופי המאמנים בקבוצת גורניק זאבז'ה, הוחלט שלא לשחרר את קורזאווה ולתת לו הזדמנות לשחק בליגת העל הפולנית.

ב-16 בפברואר 2014, הופיע לראשונה במדי קבוצתו נגד זגלביה לובין במסגרת הליגה. לרוע מזלו של קורזאווה, הוא מיעט לשחק במדי הקבוצה, ובנוסף קבוצתו ירדה ליגה באותה העונה. ב-14 במאי 2016, כבש קורזאווה את שערו הראשון במדי הקבוצה במחזור האחרון של הליגה נגד ל.ק.ס. נצצ'ה, לאחר שקבוצתו שבה חזרה לליגת העל הפולנית. ב-10 באוגוסט 2016, קיבל קורזאווה הזדמנות לשחק נגד לגיה ורשה במסגרת הגביע הפולני, ואפילו הבקיע את שער השוויון במשחק. המשחק הסתיים בתוצאה 3-2, לטובת קבוצתו של קורזאווה. בזכות היכולת שלו, זכה קורזאווה להפוך לשחקן שמשחק באופן שגרתי בקבוצה, ובאותה העונה שיחק קורזאווה כ-33 הופעות בהן כבש ארבע שערים ובישל 11 שערים. וכמו כן בעונה שלאחר מכן הפך קורזאווה למלך הבישולים בליגה הפולנית, ואף נטל חלק בהובלת את הקבוצה למקום הרביעי בטבלת הליגה ועד לחצי גמר הגביע הפולני; בעודו הבקיע ארבעה שערים ובישל 22 שערים בכל המסגרות. ב-6 באוגוסט 2018, חתם בקבוצת אמיין מליגת העל הצרפתית.

נבחרת לאומית
------------

קורזאווה זומן לראשונה לנבחרת פולין בנובמבר 2017, בשביל ליטול חלק ממשחקי הידידות, על ידי אדם נבאלקה. וב-13 בנובמבר 2013, עלה מהספסל בדקה ה83' נגד נבחרת מקסיקו. וב-23 במרץ 2018, זכה לשחק במדי הנבחרת בהפסד לנבחרת ניגריה. קורזאווה המשיך להפגין יכולת חיובית ואף נכלל לסגל במונדיאל 2018. קורזאווה שיחק אך ורק במשחק האחרון נגד נבחרת יפן בשלב הבתים, לאחר שקבוצתו הודחה מהטורניר, וקורזאווה אף בישל באותו המשחק שהסתיים בתוצאה 1-0 לטובת נבחרת פולין.

קישורים חיצוניים
----------------

ויקישיתוף מדיה וקבצים בנושא **רפל קוז'אווה** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

| **נבחרת פולין – מונדיאל 2018** |
| --- |
| 1 שצ'נסני • 
2 פזדן • 
3 ינדז'ייצ'יק • 
4 צ'יונק • 
5 בדנארק • 
6 גורלסקי • 
7 מיליק • 
8 לינטי • 
9 לבנדובסקי • 
10 קריכוביאק • 
11 גרוסיצקי • 
12 ביאלקובסקי •
13 ריבוס • 
14 תאודורצ'יק •
15 גליק •
16 בלשצ'יקובסקי •
17 פשקו •
18 ברשינסקי •
19 ז'לינסקי •
20 פישצ'ק •
21 קורזאווה •
22 פביאנסקי •
23 קובנצקי •
מאמן: נבאלקה | פוליןפולין |
ציון הקבורה של הרבנית מלכה רוקח
**מלכה רוקח** (נפטרה בח' באלול ה'תרי"ג - 1853) הייתה רבנית מפורסמת, אשתו של רבי שלום רוקח, מייסד חסידות בעלז, ואמו של רבי יהושע רוקח, האדמו"ר השני בשושלת.

חייה
----

הרבנית מלכה נולדה לרבי ישכר דוב בער רמר"ז, אב בית הדין של סוקאל. כאשר רבי שלום רוקח, בעלה לעתיד, ובן דודה מצד אמו, נשלח על ידי אמו ללמוד בישיבתו של אחיה - רבי ישכר דוב, בחר בו רבי ישכר דוב כחתן לבתו מלכה.

לפי דברי בעלה, היא הייתה שותפה להתמדתו בתורה, והדרגות הרוחניות הגבוהות להן זכה. כך לדוגמה מסופר, כי בתקופה שהיה רבי שלום מתגורר בסוקאל, הייתה הרבנית משלשלת אותו באפילת הלילה בחבל מבעד לחלון, כדי שיוכל להתגנב וללכת ללמוד חסידות, בניגוד לרצונו של חמיו רבי ישכר דוב רמר"ז שלא ראה זאת בעין יפה. בעניין זה התפרסמה אמרה של האדמו"ר רבי מאיר מפרמישלאן, שקרא עליה את הפסוק "וּמַלְכִּי צֶדֶק מֶלֶךְ שָׁלֵם" (בראשית, י"ד, י"ח) ופירשו בדרך מליצית: בגלל ש"מלכי" - הרבנית מלכה, "צדק" - צדקת, "מלך שלם" - מלך רבי שלום וזכה לרבנות.

לרבנית הייתה השפעה מיוחדת על הנעשה בחצר בעלז, והיא אף התערבה ישירות בניהולה. כמו כן הייתה הרבנית מבשלת אוכל לחסידים אשר הסתופפו בצל רבי שלום, ואף הייתה עומדת ומחלקת את התבשיל לחסידים במו ידיה.

נפטרה בח' באלול בשנת ה'תרי"ג. גם כיום, לרבנית שמור מקום של כבוד בחצר חסידות בעלז. את יום ההילולא שלה מציינים בחסידות בעלז כיום מיוחד, ואף מדליקים נרות לעילוי נשמתה (בשונה משאר הרבניות לבית בעלז).

בשנים האחרונות נתגלתה מצבת קברה, לאחר ששקעה מתחת לפני הקרקע במהלך השנים, בסמוך לקברי בעלה, ונכדיה האדמו"רים בעיירה בלז. 

על שמה רשת בתי הספר לבנות של חסידות בעלז "בית מלכה", בארץ ישראל וברחבי העולם.

אחיה היה רבי צבי הירש חותנם של (בזיווג ראשון) נכד אחותו, רב סנדר רוקח (בן רבי אלעזר) ו(בזיווג שני) של רבי יחזקאל שרגא הלברשטאם.

קישורים חיצוניים
----------------

* ציון הרבנית מלכה באתר "מי צדיק"

הערות שוליים
------------

1. ↑  ישראל יעקב קלפהולץ, **אדמו"רי בעלז**, חלק א', עמ' פ', באתר אוצר החכמה (צפייה חופשית – מותנית ברישום).

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009444289705171

 |
**אלימלך בינדיגר** (ה'תר"ך, 1860 - ה'תרפ"ה,1925) היה רב העיר שינאווא ולאחר מכן כיהן כאדמו"ר בעיר דעש. הוא היה נכדו של הרב יחזקאל שרגא הלברשטאם אשר ייסד את חסידות שינאווא.

תולדותיו
--------

אלימלך בינדיגר נולד בשנת ה'תר"ך (לערך) בפולין. אביו, הרב אלעזר בינדיגר, היה רב בעיר שינאווא. סבו מצד אביו, היה הרב שמואל זנוויל בינדיגר שכיהן כרב בעיר בארדיוב. סבא-רבא שלו, הרב ברוך אברהם בינדיגר, כיהן כרב בעיר האנשווייץ. אימו של הרב אלימלך הייתה הרבנית חיה שרה, בתו של הרב יחזקאל שרגא הלברשטאם, שהיה אבי שושלת חסידות שינאווא ובנו של הרב חיים הלברשטאם, מייסד שושלת חסידות צאנז.

הרב אלימלך נישא לרבנית פייגא, בת הרב משה הלברשטאם שהיה האדמו"ר משינאווא. בנם היחיד היה הרב חיים אלעזר בינדיגר שהיה רב בעיר שינאווא. בנם נישא לרבנית רייצא, בת הרב מנחם מענדל הלברשטאם שהיה האדמו"ר מסטרפקוב.

רבנות
-----

בבחרותו, כשהתחנך אצל סבו, הרב יחזקאל שרגא הלברשטאם, עבר הרב אלימלך לעיר צאנז בשנת ה'תרס"ו. אחרי שהתגורר בעיר זו הוא היגר לעיר שינאווא, שם כיהן כרבה של העיירה. 

בעיר דעש הפך הרב אלימלך בינדיגר לאדמו"ר חסידות דעש, והמשיך לכהן בתפקיד זה גם כשהיגר לעיר וורסהלי. הרב נפטר בוורסהלי בשנת ה'תרפ"ה (לערך).

ראו גם
------

* חסידות שינאווא
* חסידות דעש
* יחזקאל שרגא הלברשטאם
**ג'ון ד. אלכסנדר** (באנגלית: **John D. Alexander**, נולד ב-1956) הוא קצין בדימוס בדרגת תת-אדמירל בצי ארצות הברית. כיהן כמפקד הצי השלישי של ארצות הברית.

ביוגרפיה
--------

אלכסנדר נולד בפורט נצ'ס שבטקסס. ב-1982 סיים תואר ראשון בהנדסת מכונות מאוניברסיטת טקסס טק. בדצמבר 1982 התגייס לצי ארצות הברית ובנובמבר 1983 הוכשר כאיש צוות אוויר. 

שירת כנווט ומפעיל מערכות במטוסי A-6E בטייסת התקיפה 165 על נושאת המטוסים "קיטי הוק", בטייסת התקיפה 155 על נושאת המטוסים "אינדיפנדנס", בטייסת התקיפה 196 על נושאת המטוסים "קרל וינסון", וכמדריך טיסה בטייסת 128. שירת בקבוצת המשחתות-סיירות השלישית על נושאת המטוסים "נימיץ" וכסגן מפקד נושאת המטוסים "דוויט אייזנהאור". 

פיקד על טייסת התקיפה האלקטרונית 135 ("העורבים השחורים"), במאי 2006 מונה למפקד אוניית לוחמה אמפיבית "USS Juneau" ושירת בתפקיד עד אוגוסט 2007. בין ינואר 2010 לספטמבר 2012 פיקד על נושאת המטוסים "אברהם לינקולן" והוביל אותה במהלך פעילות מבצעית ב"מבצע חירות מתמשכת", במהלכה ביצעו כוחותיה למעלה מ-2,000 גיחות מבצעיות ב-172 ימים.

כאדמירל משנה שימש עוזר למפקד פיקוד כוח האדם של הצי. באוקטובר 2014 מונה למפקד כוח משימה 70 וכוח נושאות המטוסים החמישי של הצי השביעי ושירת בתפקיד עד יולי 2016. בתפקידו הבא שימש מנהל המבצעים הימיים בפיקוד כוחות הצי.

בספטמבר 2017 קודם לדרגת תת-אדמירל ומונה למפקד הצי השלישי של ארצות הברית. הוא שירת בתפקיד עד ספטמבר 2019 ופרש מהצי.

במהלך שירותו צבר למעלה מ-3,200 שעות טיסה ומעלה מ-700 נחיתות על נושאות מטוסים. 

אלכסנדר בעל תואר שני בלימודי ביטחון מקינגס קולג' שבאוניברסיטת לונדון, בוגר קורס פיקוד ומטה של הצי המלכותי הבריטי ובוגר התוכנית להנעה גרעינית של צי ארצות הברית. הוא נשוי לשרלוט ואב לשניים.

קישורים חיצוניים
----------------

ויקישיתוף מדיה וקבצים בנושא **ג'ון אלכסנדר** בוויקישיתוף
* ביוגרפיה באתר הצי
* ביוגרפיה באתר אוניברסיטת טקסס טק

הערות שוליים
------------

1. ↑  USS Juneau (LPD-10)
2. ↑  USS ABRAHAM LINCOLN CVN 72
3. ↑  Forward-Deployed Carrier Strike Group Welcomes New Commander, אתר צי ארצות הברית, 7 באוקטובר 2014
4. ↑  Command of 3rd Fleet Changes Hands as Tyson Retires, אתר צי ארצות הברית, 16 בספטמבר 2017
**ארנולף הראשון**, לפעמים מכונה "הגדול" או "הזקן", היה רוזן פלנדריה (בין 893 ל-899 – 27 במרץ 965), בנם של בלדווין השני, רוזן פלנדריה ושל אלפטרית' בתו של אלפרד הגדול מלך אנגליה, ירש את רוזנות פלנדריה ב- 918 אחרי מות אביו.

ביוגרפיה
--------

בתחילת שלטונו ניצל ארנולף את המאבקים בין שארל התם, מלך פרנקיה המערבית לבין רובר הראשון כדי להרחיב את נחלותיו בארטואה בפונטייה ובאמיין. בשנת 922, אחרי שהאצולה הדיחה את שארל התם מכיסאו, ארנולף תמך ברובר הראשון, מלך צרפת. בשנת 923, אחרי שמלך זה נהרג בקרב סואסון, ארנולף תמך בראול, מלך צרפת (בנו של רובר הראשון) ועזר לו במאבקו נגד הנורמנים.

בשנת 928 כאשר זיגפריד מדנמרק, מנהיג הנורמנים, כבש את העיירה גווין לחופי התעלה, ארנולף הראשון שלא אבה לצאת לקרב נגדו, השיא לו את בתו אלסטרוד, ומינה אותו לרוזן גווין כוסאל של רוזן פלנדריה. בשנת 931 הרחיב את נחלותיו כאשר כבש את טירת מורטאן באזור העיר טורנה, ובשנת 933, עם מות אחיו אדולף, השתלט על מנזר סן-ברטן שבעיר סנט-אומר. ב- 934 נשא לאישה את אדל, בתו של הרברט השני, רוזן ורמנדואה.

ארנולף הראשון כרת ברית עם איג הגדול ועם אוטו הראשון, קיסר האימפריה הרומית הקדושה נגד לואי הרביעי, מלך צרפת. הוא כבש את העיירה מונטרה שלחופי התעלה מידי הרוזן הרלואן, שקרא לעזרתו את ויליאם ארוך החרב, דוכס נורמנדי. ב- 17 בדצמבר 942 ארנולף הראשון הזמין את ויליאם ארוך החרב לפגישה בפיקוויני (כיום בחבל פיקרדי) ושם הורה לאנשיו לרצוח אותו מיד.

ארנולף הראשון ארגן קואליציה נגד רישאר הראשון, דוכס נורמנדי (בנו של ויליאם ארוך החרב) שכללה את אוטו הראשון ואת לואי הרביעי, מלך צרפת. לפי עצתו של ארנולף, אוטו הראשון הטיל מצור על העיר רואן, אך נחל שם מפלה ניצחת. ברוב כעסו, אוטו הראשון תקף את נחלותיו של ארנולף והחריב את העיר גנט, אולם אחרי כן התפייס עמו, פינה את גנט והחזיר לו את מונטרה (948) ואת דואה (950).

האיום מצד הנורמנים פחת בשנות שלטונו האחרונות של ארנולף הראשון, מה שאפשר לו להסב את תשומת לבו לרפורמה בממשל הפלמי. ב- 958 כינס את מועצת פלנדריה בעיר גנט שבה הכריז על בנו כשותפו לשלטון בשם בלדווין השלישי, אולם האחרון מת באופן פתאומי בשנת 962. אחרי שארנולף הראשון נרצח ב-965 כנקמה לרצח ויליאם מנורמנדי, נכדו ירש את מקומו בשם ארנולף השני, רוזן פלנדריה.

קישורים חיצוניים
----------------

ויקישיתוף מדיה וקבצים בנושא **ארנולף הראשון, רוזן פלנדריה** בוויקישיתוף
* ארנולף הראשון, רוזן פלנדריה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 119103044
* ISNI: 0000 0004 3978 2281
* LCCN: no92024056
* NTA: 101456972
* VIAF: 290368140
* WorldCat: viaf-54553866

 |
הרב **אַבָּא מָרְדְּכַי בֶּרְמָן** (תרע"ט, 1919 - ג' באייר תשס"ה, 12 באפריל 2005) היה ראש ישיבת "עיון התלמוד" ומחבר סדרת ספרי "עיון התלמוד" על מסכתות הש"ס.

קורותיו
-------

נולד בפולין לרבקה ולרב שאול יוסף שכיהן כראש ישיבת תורת חסד בלודז'. למד בישיבת מיר והיה מקורב למשגיח הישיבה רבי ירוחם. עם רבים מתלמידי ישיבת מיר נמלט ברכבת הטרנס-סיבירית לאורכה של ברית המועצות, לוולדיווסטוק וממנה לקובה שביפן, באמצעות אשרות הכניסה שהנפיק הקונסול היפני בקובנה, חסיד אומות העולם צ'יאונה סוגיהארה. לאחר המלחמה היגר עם חלק מתלמידי הישיבה לארצות הברית, ונישא לאיטקה בת הרב אברהם גרינברג, ילידת ארצות הברית.

לאחר נישואיו שימש ר"מ בישיבת מיר בארצות הברית. בראשית שנות ה-60 של המאה ה-20 פרש והקים את ישיבת "עיון התלמוד". בשנות ה-80 עלה לישראל והקים את ישיבתו בירושלים ברחוב שמואל הנביא ליד בית הכנסת סדיגורא. כעבור זמן בשנת 1995 רכש מבנה במודיעין עילית והעביר לשם את הישיבה. התגורר בסמוך לישיבה במודיעין עילית.

בשנת תשס"ב (2002) חדלה פעילות הישיבה ובמקביל הוקמה בבניין הישיבה ישיבת "כנסת יצחק", והרב ברמן מסר בה שיעורים כלליים.

סגנון לימודו הושפע משיטת רבי חיים מבריסק. היה ייחודי בסגנון לימודו, שיעוריו נדפסו בסדרת ספרי "שיעורי עיון התלמוד" בהוצאת מישור.

נפטר בג' באייר תשס"ה, 12 באפריל 2005, ונקבר בהר המנוחות בירושלים.

תלמידיו
-------

מתלמידיו: הרב ירוחם אולשין, מראשי ישיבת לייקווד, הרב משה וולפין, והרב ישראל אליהו וינטרוב.

משפחתו
------

לרב אבא מרדכי ואיטקה ברמן היו שש בנות:

* רבקה, נישאה לרב שלום רוזנגרטן ראש ישיבת אוהל תורה במונסי
* חנה רחל, נישאה לרב מרדכי אלטוסקי, מראשי ישיבת תורה אור בירושלים (נכדו של הרב חיים פינחס שיינברג)
* גיטי, נישאה לרב אברהם אורנשטיין ראש כולל אבי עזרי בירושלים
* בשי מרים, סגנית מנהלת בית יעקב הדר, נישאה לרב משה טברסקי (בנו של הרב יצחק טברסקי) ראש ישיבת תורת משה בירושלים. בעלה נרצח בטבח בבית הכנסת בשכונת הר נוף בירושלים ב-18 בנובמבר 2014.
* אסתר, נישאה לרב אליהו פלדמן, רב ומו"צ בירושלים, מחבר הספר "אגור באהליך" על הלכות מזוזה (בן הרב אהרן פלדמן)
* טייבי, נישאה לרב חיים עוזר קיגן, של ר"מ בבית המדרש ומתיבתא דבאלטימור (בן הרב ישראל מאיר קיגן, ראש ישיבה בדנוור, קולורדו)

ספריו
-----

* **עיון התלמוד** - על מסכתות בבא קמא, בבא מציעא, בבא בתרא, גיטין, נדרים, יבמות, כתובות, סדר קדשים.

הערות שוליים
------------

1. ↑  הרב משה פיינשטיין, **מכתב אודות הישיבה**, בתוך קובץ "קול התורה", ע, לונדון תשעא, עמ' 12, באתר אוצר החכמה.
2. ↑  ראו על כך בכתבה על הירצחו בניו יורק טיימס. 18/11/2014.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007598761305171
* ISNI: 0000 0000 4974 2989
* LCCN: nr92025897
* VIAF: 63872779
* WorldCat: lccn-nr92025897

 |
הקרדינל רישלייה.
**שומרי הקרדינל** או **משמר הקרדינל** (בצרפתית: **Gardes du Cardinal**) היו המשמר האישי של ארמן ז'אן דו פלסי, דוכס דה רישלייה, הידוע כקרדינל רישלייה. הם התפרסמו ברומן של אלכסנדר דיומא "שלושת המוסקטרים", שבו הם מופיעים כיריביהם הנצחיים של המוסקטרים המלכותיים. הם נבדלו ממוסקטרי המלך במעיליהם האדומים ובצלבים הלבנים שעליהם.

היסטוריה
--------

בצרפת באותה תקופה, לא רק למלך היו יחידות של שומרים אישיים, אלא גם לבני משפחת המלוכה. כתוצאה מכך נהרג בדו-קרב אנרי דה רישלייה, אחיו של הקרדינל, מידי קפטן של שומרי המלכה האם מארי דה מדיצ'י.

ב-1629, כשנודע על תכנון של ניסיון התנקשות נוסף, שלישי במספר, בחיי רישלייה, הוקמה יחידה דומה עבור הקרדינל. המלך לואי ה-13 העמיד לרשות הקרדינל 50 חיילים חמושים בארקבוזים, אליהם הוסיף הקרדינל עצמו עוד 30 שומרים. השומרים ליוו את אדונם לכל מקום, ורק כשנכנס לארמון הלובר, השאיר אותם רישלייה מחוץ לשערי הארמון. בכל מעון של רישלייה היה חדר נפרד למפקד המשמר.

עד 1634 גדל משמר הקרדינל ל-320 איש: 120 איש בפלוגת פרשים קלים, 100 איש בפלוגת ז'נדרמים ו-100 מוסקטרים רגליים. עד 1642, עקב גיוס 100 מוסקטרים נוספים, גדל המספר הכולל ל-420, כאשר ביחידת המוסקטרים של המלך היו 150 איש. בפועל, רק פלוגת הפרשים נקראה "שומרי הקרדינל". אנשיה גויסו מתוך אנשים אמינים שקיבלו המלצות מנאמני רישלייה. גיל המועמד היה צריך להיות לפחות 25, כולל שלוש שנות שירות צבאי לפחות. בניגוד למוסקטרים המלכותיים, שהיו בעיקר ילידי גסקוניה ובארן (אנ'), קציני הקרדינל היו ברובם ברטונים. מדי השומרים היו שכמייה אדומה, כובע רחב שוליים עם פלומה לבנה ומגפיים. הגלימה נתפרה מארבע יריעות, היה ניתן ללבוש אותה פתוחה או מכופתרת, וצלב יווני לבן הוסף מלפנים ומאחור. גלימות אלו נוצרו לפני גלימות המוסקטרים הכחולות. רישלייה שילם מכספו את שכר השומרים, הוא היה משמעותי ושולם סדיר, להבדיל מהתשלום המועט למוסקטרים, שהתעכב לעיתים קרובות.

היריבות בין המוסקטרים המלכותיים לשומרי הקרדינל, שתיאר דיומא, אכן התקיימה. החברה הצרפתית אהדה את המוסקטרים, שזכו למוניטין של אנשים אמיצים שהשתתפו בכל המלחמות, בעוד ששומרי הקרדינל נתפסו כ"שכירי חרב" עם ארנקים מלאים. עם זאת, כשרישלייה השתמש באנשיו בשדות הקרב (מה שקרה לפעמים), השומרים הוכיחו את עצמם כלוחמים טובים.

יורשו של רישלייה, הקרדינל מאזארן שהיה השר הראשון, הקים גם כן פלוגת מוסקטרים ב-1650 לביטחונו האישי. כמפקד מונה פרנסואה דה במו, נציג המוסקטרים המלכותיים שפורקו ב-1646, גסקוני וידידו של ד'ארטניאן ההיסטורי. גם דה במו וגם ד'ארטניאן היו בשירות מאזארן. כמו שומרי רישלייה, לבשו גם שומרי מאזארן מעילים בצבעי ארגמן. ב-1660, זמן קצר לפני מותו, העביר מאזארן את יחידתו למלך לואי ה-14, שהפכה לפלוגה שנייה של מוסקטרים, וצורפה לפלוגת המוסקטרים הראשונה, שהוקמה מחדש ב-1657.

קישורים חיצוניים
----------------

ויקישיתוף מדיה וקבצים בנושא **שומרי הקרדינל** בוויקישיתוף

ביאורים
-------

1. ↑  הלובר היה ארמון המלך, עד שלואי ה-14 עבר לארמון ורסאי.

הערות שוליים
------------

1. 1 2  The Cardinal's Guard Tabard, טאבארד של שומר קרדינל, Museumreplicas.com אתר
2. ↑  Les Gardes du Cardinal, Lemondededartagnan.org אתר
3. 1 2 3 4  Les Gardes du Cardinal et les Mousquetaires du Roi, Lemondededartagnan.org אתר
4. ↑  Dissolution de la Compagnie des Mousquetaires, Lemondededartagnan.org אתר
5. ↑  La Compagnie des Mousquetaires reconstituée par Louis XIV, Lemondededartagnan.org אתר
**ריצ'רד דאגלס "ריק" האזבנד** (באנגלית: **Richard Douglas Husband**‏; 12 ביולי 1957 – 1 בפברואר 2003) היה קולונל בחיל האוויר האמריקאי, טייס חלל ומפקד מעבורת החלל קולומביה בטיסתה האחרונה, STS-107; נספה עם כל שאר חברי הצוות באסון הקולומביה.

ביוגרפיה
--------

האזבנד נולד באמריליו, טקסס, שם סיים את בית הספר התיכון ב-1975. לאחר סיום התיכון, קיבל תואר ראשון BSc בהנדסת מכונות מאוניברסיטת טקסס-טק ב-1980, ותואר שני MSc בהנדסת מכונות מאוניברסיטת מדינת קליפורניה בפרזנו ב-1990.

לאחר סיום לימודי התואר הראשון החל האזבנד את הקריירה הצבאית שלו בדרגת סגן משנה בבסיס חיל האוויר ואנס שבאוקלהומה. הוא סיים את אימוניו שם באוקטובר 1981, ועבר לאימונים על מטוסי פנטום בבסיס חיל האוויר הומסטד בפלורידה. לאחר השלמת האימונים הללו, הצטרף האזבנד כטייס פנטום לבסיס חיל האוויר מודי בג'ורג'יה. מספטמבר 1982 ועד נובמבר 1985 שירת כמדריך בבית הספר לטיסה בהומסטד ולאחר מכן עבר לתפקיד דומה בבסיס חיל האוויר ג'ורג' בקליפורניה.
בדצמבר 1987 עבר האזבנד לבסיס חיל האוויר אדוארדס בקליפורניה, שם עבר אימונים כטייס ניסוי, תפקיד בו שימש לאחר מכן עד 1992. לאחר מכן עבר למרכז הערכת המטוסים של חיל האוויר וצבר למעלה מ-3,800 שעות על 40 סוגים שונים של מטוסים. הוא הגיע עד לדרגת קולונל.

האזבנד נבחר כמועמד לטייס חלל בדצמבר 1994. הוא החל באימוניו במרץ 1995. עם השלמת האימונים הבסיסיים עבר למשרד האסטרונאוטים שם עסק במחקרים אודות חלליות עתידיות והפעולות הנדרשות לחזרה לירח ולטיסה מאוישת למאדים. בתפקידו האחרון במשרד שימש כאחראי על הבטיחות. הוא טס כטייס (סגן מפקד) בטיסה STS-96 ב-1999 בה צבר 235 שעות בחלל. האזבנד מונה מאוחר יותר למפקד משימה STS-107 במעבורת החלל קולומביה ששוגרה בתחילת 2003, ונספה עם שאר חברי הצוות בעת חדירת המעבורת לאטמוספירה, אסון שנודע כאסון הקולומביה.

האזבנד היה נשוי לאוולין, ולזוג בן ובת; לורה ומתיו.

הנצחתו
------

* נמל התעופה בעיר הולדתו, אמרילו, שבטקסס נקרא מחדש על שמו ב-2003.
* אסטרואיד ריקהאזבנד.
* פסגה בגבעות קולומביה שבמאדים נקראה על שמו.
* אחת ממשימות המסגרת של תוכנית רמון ספייסלאב של קרן רמון קרויה על שמו.

קישורים חיצוניים
----------------

ויקישיתוף מדיה וקבצים בנושא **ריק האזבנד** בוויקישיתוף
* ריק האזבנד באתר נאס"א (באנגלית)
* אבי בליזובסקי, ‏האם הוכתה קולומביה בידי שברי חלל? הדבר ממנו חשש ריק האסבנד, באתר "הידען", 8 בפברואר 2003
* ריק האזבנד, באתר "Find a Grave" (באנגלית)

הערות שוליים
------------

1. ↑  אתר נמל התעופה ריק האזבנד אמרילו
2. ↑  מבט על הפסגות בגבעות קולומביה, צולם על ידי הרובר ספיריט, נאס"א, 2 במרץ 2006
3. ↑  אתר תוכנית רמון ספייסלאב

| משימת STS-107 |
| --- |
| ערכים ראשיים | STS-107 • מעבורת החלל קולומביה • אסון הקולומביה | צוות משימה Sts-107, תמונה רשמיתצוות משימה Sts-107, תמונה רשמית |
| צוות | ריק האזבנד • ויליאם מק'קול • דייוויד בראון • קלפנה צ'אולה • מייקל אנדרסון • לורל קלארק • אילן רמון |
| הנצחה | אנדרטת קולומביה • גבעות קולומביה |
| ניסויים | הגן הכימי • MEIDEX |

|  |  |
| --- | --- |
| בקרת זהויות עריכת הנתון בוויקינתונים | 
* GND: 129814415
* ISNI: 0000 0000 3777 6065
* LCCN: n2003014780
* SNAC: w6sd0kr0
* VIAF: 23229330
* WorldCat: lccn-n2003014780

 |